**За мужнасць і гераізм**

К. П. Арлоўскі, Е. У. Дабравольскі, А. I. Мельнікаў, Ф. П. Нікіцін, А. М. Рабцэвіч, Р. А. Худалееў — гэтыя імёны ўраджэнцаў Кіраўшчыны добра вядомы за межамі раёна. За мужнасць і гераізм, праяўленыя ў гады Вялікай Айчыннай вайны, кожны з іх удастоены высокага звання — Герой Савецкага Саюза.

****АРЛОЎСКІ Кірыла Пракопавіч

Адзін з кіраўнікоў партызанскага руху на Беларусі ў гады грамадзянскай і Вялікай Айчыннай войнаў. Герой Савецкага Саюза (1943), Герой Сацыялістычнай Працы (1958). Нарадзіўся 30.01.1895 г. у в.Мышкавічы Кіраўскага раёна. У 1930 г. скончыў Камуністычны універсітэт нацыянальных меншасцей Захаду імя Мархлеўскага ў Маскве. 3 1915 г. у арміі. У першую сусветную вайну на Заходнім фронце малодшы унтэр-афіцэр. Член КПСС з 1918 г. 3 мая 1918 г. у Аршанскай надзвы- чайнай камісіі (ЧК). У чэрвені 1918 г. ў час акупацыі Беларусі германскімі войскамі па заданні Бабруйскага падпольнага раённага камітэта РКП(б) арганізаваў і ўзначаліў партызанскі атрад. 3 снежня 1918 г. у Бабруйскай ЧК. У 1919 — 20 гг. вучыўся на курсах камсаставу ў Мінску, Магілёве, Маскве. У складзе падраздзяленняў курсантаў змагаўся супраць польскіх інтэрвентаў пад Барысавым, Бабруйскам, Полацкам, супраць войск Юдзеніча пад Петраградам. Пасля заканчэння першых Маскоўскіх кулямётных курсаў у 1920 г. камандзір атрада рудабельскіх партызан (псеўданім Ваня), якія дзейнічалі ў тыле польскіх інтэрвентаў; потым на падпольнай рабоце ў Коўне. У кастрьгчніку — снежні 1920 г. удзельнічаў у баях супраць войск Булак-Балаховіча. У 1922 — 25 гг. камандзір партызанскага атрада ў заходнебеларускім Палессі (псеўданім Аршынаў, Муха-Міхальскі). У 1930 — 36 гг. у органах ДПУ — НКУС Беларусі. Удзельнік нацыянальна-вызваленчай вайны ў Іспаніі (1936 — 39), саветнік партызанскага корпуса рэспубліканскай арміі. 3 1939 г. памочнік дырэктара Арэнбургскага (Чкалаўскі) сельгасінстытута. У 1940 — 42 гг. аказваў дапамогу кітайскаму народу ў барацьбе супраць японскай агрэсіі. У чэрвені 1942 г. сфарміраваў і ўзначаліў разведвальна-дыверсійную групу НКДБ, якая 26.10.1942 г. была закінута на акупіраваную нямецка-фашысцкімі захопнікамі тэрыторыю Беларусі і вырасла ў партызанскі атрад «Сокалы». У красавіку-маі 1943 г. на базе атрада пад агульным камандаваннем Арлоўскага створаны 3 партызанскія атра- ды. 17.2.1943 г. група партызан на чале з Арлоўскім знішчыла з засады некалькі высокапастаўленых чыноўнікаў фашысцкай адміністрацыі (гл. артыкул «Машукоўскі бой»). У гэтым баі Арлоўскі быў цяжка паранены. 3 1944 г. старшыня калгаса «Рассвет» Кіраўскага раёна, які хутка вырас у буйную шматгаліновую гаспадарку. Кандыдат у члены ЦК КПСС у 1956 — 61 гг., член ЦК КПБ з 1949 г., Дэпутат Вярхоўнага Савета СССР з 1950 г., Вярхоўнага Савета БССР у 1947 — 51 гг. Памёр 13.1.1968 г. Узнагароджаны дзвюма залатымі зоркамі Героя, 5 ордэнамі Леніна, 2 ордэнамі Працоўнага Чырвонага Сцяга, медалямі. Імя Арлоўскага прысвоена калгасу «Рассвет», Кіраўскай сярэдняй школе № 2, Магілёўскаму ПТВ механізацыі сельскай гаспадаркі ў в. Буйнічы; яго імем названы вуліцы ў Бабруйску, Ганцавічах, Кіраўску, Клецку, Ляхавічах, Магілёве; у Мышкавічах устаноўлены бюст Арлоўскаму.

**ДАБРАВОЛЬСКІ Ерафей Уладзіміравіч**

Генерал-лейтэнант (1945), Герой Савецкага Саюза (1945). Нарадзіўся 19.11.1903 г. у в. Шалаёўка. У Чырвонай Арміі з 1925 г. У 1931 г. скончыў Кіеўскае ваеннае пяхотнае вучылішча, у 1940 г. — курсы «Выстрал», у 1947 г. — Вышэйшыя акадэмічныя курсы пры Ваеннай акадэміі Генштаба. 3 ліпеня 1941 г. на Заходнім, Калінінскім, 1-ым Прыбалтыйскім і 1-ым Беларускім франтах: камандзір палка, начальнік штаба, памочнік камандзіра, камандзір стралковай дывізіі, корпуса. Войскі 16-га стралковага корпуса на чале з Е. У. Дабравольскім вызначыліся ў студзені 1945 г. у баях на р.Вісла каля г. Казімеж (Полыпча) — прарвалі абарону і разграмілі праціўніка, знішчылі 549 гармат, 123 танкі, 100 самаходных гармат, 4011 аўтамашын, 200 ма- тацыклаў, знішчылі каля 7160 і ўзялі ў палон 1270 гітлераўцаў. Да 1958г. у Савецкай Арміі. У 1959 — 82 г.г. у народнай гаспадарцы. Памёр 27.4.1987 г. Яго імем названа вуліца ў г. Жлобін.

****МЕЛЬНІКАЎ Андрэй Іосіфавіч

Герой Савецкага Саюза (1943). Нарадзіўся ў 1914 г. у в. Колбава. У 1936 г. скончыў Магілёўскі педтэхнікум, у 1941 г. Харкаўскае ваенна-палітычнае вучылішча. На фронце з 1941 г. Намеснік камандзіра па палітчастцы капітан А.I.Мельнікаў вызначыўся пры вызваленні Украіны. У баях за г. Бахмач кіраваў агнём 4 гармат і знішчыў 2 танкі, самаходную гармату, каля 2 рот пяхоты. 26.9.1943 г. з групай разведчыкаў фарсіраваў Днепр на поўнач ад Кіева. Кіраваў боем, у якім былі знішчаны мінамётныя і супрацьтанкавыя батарэі, 4 кулямётныя кропкі, каля ўзвода пяхоты праціўніка. Загінуў у баі 29.10.1943 г. Яго імем названы школа ў в.Чыгірынка і вуліца у г. п. Кіраўск.

****НІКІЦІН Фёдар Пракопавіч

Герой Савецкага Саюза (1945). Нарадзіўся 13.4.1913 г. у в.Шпілеўшчына. Удзельнік пахода ў Заходнюю Беларусь у 1939 г., савецка-фінляндскай вайны 1939 — 40 гг. 3 1943 г. партызан 540-га асобнага партызанскага атрада Магілёўскай вобласці, з 1944 г. на фронце. Камандзір стралковага аддзялення, сяржант Ф.П.Нікіцін вызначыўся ў баі пры вызваленні Чавускага раёна ў чэрвені 1944 г. На чале аддзялення прабраўся ў тыл ворага і знішчыў каля 100 гітлераўцаў. Аддзяленне трапіла ў акружэнне. Астаўшыся адзін, Ф.П.Нікіцін адбіваў атакі праціўніка. Пасля вайны працаваў старшынёй калгаса «Чырноны маяк» Кіраўскага раёна, на Бабруйскім дрэваапрацоўчым камбінаце. Памёр 3.11.1979 г.

****РАБЦЭВІЧ Аляксандр Маркавіч

Герой Са вецкага Саюза (1944). Нарадзіўся 14.3.1898 г. у в. Лазовая Буда. Адзін з кіраўнікоў партызанскага руху на Беларусі. У арміі з 1916 г., у Чырвонай Арміі з 1918 г. У 1920 г. скончыў школу камсаставу Чырвонай Арміі. Удзельнік грамадзянскай вайны, нацыянальна-рэвалюцыйнай вайны ў Іспаніі 1936 — 39 гг. У Вялікую Айчынную вайну на фронце з 1941 г.; удзельнік абароны Масквы, камандзір роты асобнай мотастралковай брыгады асобага прызначэння. 3 ліпеня 1942 г. камандзір дыверсійнага партызанскага атрада «Храбрацы», сіламі якога праведзены 218 дыверсій, спушчаны пад адхон 91 варожы эшалон з жывой сілай і тэхнікай ворага, знішчана і пашкоджана 90 паравозаў, 810 вагонаў і платформаў, 24 танкі, 23 бронемашыны, 102 аўтамабілі, браняпоезд, 5 шашэйных мастоў, узарваны склад авіябомбаў, разгромлены 2 паліцэйскія гарнізоны, забіта і паранена каля 3500 салдат і афіцэраў праціўніка. У 1945 — 52 гг. у органах Дзяржбяспекі БССР. Памёр 11.4.1961 г. Імем А.М.Рабцэвіча названы вуліца і завулак у г. п. Кіраўск.

****ХУДАЛЕЕЎ Рыгор Аляксандравіч

Герой Савецкага Саюза (1944). Нарадзіўся 22.2.1902 г. у в.Ізабеліна. У 1914 — 24 гг. працаваў у сельскай гаспадарцы. У Чырвонай Арміі з 1924 г. У 1930 г. скончыў Аб’яднаную беларускую ваенную школу імя ЦВК БССР. У верасні-кастрычніку 1939 г. камендант г. Брэста. На фронце з 1941 г.: удзельнік абароны Нясвіжа, Слуцка, Крычава, Клімавіч, Маскоўскай бітвы, вызвалення Беларусі, Літвы, Латвіі, Полынчы. Палкоўнік Р.А.Худалееў вызначыўся ў Віцебска — Аршанскай аперацыі 1944 г. Пад яго камандаваннем артылерысты стралковай дывізіі ўдзельнічалі ў прарыве абароны ворага на тэрыторыі Сіроцінскага раёна, 24.6.1944 г. фарсіравалі Заходнюю Дзвіну ў раёне в. Шарыпіна, вызвалялі Бешанковічы, Лепель, Докшыцы. Да 1955 г. на розных пасадах у Беларускай і Прыбалтыйскай ваенных акругах, групе савецкіх войск у Германіі. Памёр 04.07. 1964 г.

*Падрыхтавала В.Аўдзеева*